Դոմենիկո Բերարդի

**Դոմենիկո Բերարդի** (, ), իտալացի պրոֆեսիոնալ ֆուտբոլիստ։ Ներկայումս հանդես է գալիս Սասուոլոյի և Իտալիայի ազգային հավաքականի կազմում։ Խաղում է աջ վինգերի դիրքում։

## Ակումբային կարիերա
### Սասուոլո
**2012-13 մրցաշրջան**

Բերարդին Սասուոլոյի ակադեմիայի սան է։ Իր պրոֆեսիոնալ դեբյուտը նշեց 2012 թվականի օգոստոսի 12-ին՝ Իտալիայի գավաթի Ավելինոյի դեմ խաղում։ Առաջին հանդիպումը Սերիա B-ում անցկացրեց օգոստոսի 27-ին՝ Չեզենայի դեմ խաղում։ Իր առաջին գոլը պրոֆեսիոնալ կարիերայում խփեց սեպտեմբերի 1-ին՝ Կրոտոնեի դեմ խաղում՝ այս խաղում տալով նաև գոլային փոխանցում։ Հոկտեմբերի 26-ին Բերարդին խփեց Յուվե Ստաբիայի դեմ հանդիպման միակ գոլը խաղի 90-րդ րոպեին՝ 1-0 հաշվով հաղթանակ պարգևելով Սասուոլոյին։ 2013 թվականի մարտի 9-ին նա գոլի և գոլային փոխանցման հեղինակ դարձավ Վարեզեի դեմ խաղում։ Ապրիլի 20-ին իտալացին 2 գոլային փոխանցում տվեց Բարիի դեմ խաղում՝ օգնելով իր թիմին հաղթել 2-1 հաշվով։ Մայիսի 18-ին նա հեռացվեց խաղադաշտից Լիվորնոյի դեմ խաղում՝ կարմիր քարտ ստանալով հանդիպման 77-րդ րոպեին։ Իր առաջին մրցաշրջանում Բերարդին անցկացրեց 37 հանդիպում առաջնությունում՝ դառնալով 11 գոլի ու 6 գոլային փոխանցման հեղինակ և ճանաչվելով Սերիա B-ի տարվա լավագույն ֆուտբոլիստ, իսկ Սասուոլոն հաղթեց Սերիա B-ն՝ տեղափոխվելով Իտալիայի բարձրագույն դիվիզիոն։

**2013-14 մրցաշրջան**

2013 թվականի սեպտեմբերի 2-ին Բերարդին 4․5 միլիոն եվրոյի դիմաց համատեղ սեփականության գործարքով միացավ Յուվենտուսին, իսկ Լուկա Մառոնեն տեղափոխվեց հակառակ ուղղությամբ։ Բերարդին 1 տարվա վարձավճարով վերադարձավ Սասուոլո։ Իր դեբյուտը Սերիա A-ում նշեց սեպտեմբերի 25-ին՝ Նապոլիի դեմ խաղում։ Իր առաջին գոլը Իտալիայի առաջնությունում խփեց հոկտեմբերի 6-ին՝ Պարմայի դեմ խաղում։ Նոյեմբերի 3-ին իտալացին հետ-տրիկ ձևակերպեց Սամպդորիայի դեմ խաղում՝ օգնելով իր թիմին հաղթել 4-3 հաշվով։ Դեկտեմբերի 1-ին Բերարդին 2 գոլային փոխանցում տվեց Կալյարիի դեմ խաղում։ 2014 թվականի հունվարի 12-ին նա պոկեր ձևակերպեց Միլանի դեմ խաղում՝ 4-3 հաշվով հաղթանակ պարգևելով Սասուոլոյին և դառնալով երկրորդ ամենաերիտասարդ ֆուտբոլիստը Սիլվիո Պիոլայից հետո, ով 4 գոլի հեղինակ է դարձել Սերիա A-ի խաղում։ Մարտի 2-ին Բերարդին հեռացվեց խաղադաշտից Պարմայի դեմ խաղում՝ կարմիր քարտ ստանալով փոխարինման մտնելուց 1 րոպե անց։ Մայիսի 6-ին իտալացին 3 գոլի և գոլային փոխանցման հեղինակ դարձավ Ֆիորենտինայի դեմ խաղում, իսկ հանդիպումն ավարտվեց 4-3 հաշվով։ 2013-14 մրցաշրջանում Բերարդին անցկացրեց 29 հանդիպում առաջնությունում՝ դառնալով 16 գոլի և 6 գոլային փոխանցման հեղինակ։

**2014-15 մրցաշրջան**

2014 թվականի հունիսի 20-ին Բերարդիի համատեղ սեփականության պայմանագիրը երկարաձգվեց 1 տարով, և նա կրկին վարձավճարով վերադարձավ Սասուոլո։ Սեպտեմբերի 14-ին նա հեռացվեց խաղադաշտից Ինտեր Միլանի դեմ խաղում, իսկ Սասուոլոն պարտվեց 7-0 հաշվով։ Հոկտեմբերի 5-ին իտալացին դուբլ ձևակերպեց Լացիոյի դեմ խաղում։ Հոկտեմբերի 28-ին Բերարդին գոլի և գոլային փոխանցման հեղինակ դարձավ Էմպոլիի դեմ խաղում։ 2015 թվականի հունվարի 6-ին նա 2 գոլային փոխանցում տվեց Միլանի դեմ խաղում՝ օգնելով Սասուոլոյին հաղթել 2-1 հաշվով։ Հունվարի 18-ին Բերարդին դուբլի հեղինակ դարձավ Ջենոայի դեմ խաղում, իսկ հանդիպումն ավարտվեց 3-3 հաշվով։ Մայիսի 10-ին իտալացին 2 գոլային փոխանցում տվեց Չեզենայի դեմ խաղում։ Մայիսի 17-ին Բերարդին հետ-տրիկ ձևակերպեց Միլանի դեմ խաղում՝ 3-2 հաշվով հաղթանակ պարգևելով իր թիմին։ Մայիսի 31-ին նա գոլի և գոլային փոխանցման հեղինակ դարձավ Ջենոայի դեմ խաղում։ 2014-15 մրցաշրջանում Բերարդին անցկացրեց 34 հանդիպում՝ դառնալով 15 գոլի ու 13 գոլային փոխանցման հեղինակ և արժանանալով Բրավո մրցանակին։

**2015-16 մրցաշրջան**

2015 թվականի հունիսի 25-ին Բերարդին 10 միլիոն եվրոյի դիմաց ամբողջությամբ տեղափոխվեց Սասուոլո՝ դառնալով Սիմոնե Ձաձայի տրանսֆերի մասը։ Հոկտեմբերի 25-ին նա գոլ խփեց Միլանի դեմ խաղում, սակայն Սասուոլոն պարտվեց 2-1 հաշվով։ Նոյեմբերի 22-ին իտալացին հեռացվեց խաղադաշտից Ջենոայի դեմ խաղում՝ կարմիր քարտ ստանալով հանդիպման 42-րդ րոպեին։ 2016 թվականի հունվարի 10-ին Բերարդին հանդիպման ավելացված ժամանակում խփեց Ինտեր Միլանի դեմ խաղի միակ գոլը՝ 1-0 հաշվով հաղթանակ պարգևելով իր թիմին։ Փետրվարի 21-ին նա գոլի և գոլային փոխանցման հեղինակ դարձավ Էմպոլիի դեմ խաղում։ Այս մրցաշրջանում Բերարդին անցկացրեց 31 հանդիպում՝ դառնալով 7 գոլի և 7 գոլային փոխանցման հեղինակ։

**2016-17 մրցաշրջան**

Իր առաջին հանդիպումը եվրոպական առաջնություններում Բերարդին անցկացրեց 2016 թվականի հուլիսի 28-ին՝ Եվրոպայի Լիգայի որակավորման 3-րդ փուլի Լյուցերնի դեմ խաղում՝ այս խաղում դառնալով գոլի հեղինակ և այդպիսով՝ խփելով Սասուոլոյի պատմության առաջին գնդակը եվրոլիգաներում։ Օգոստոսի 4-ին Բերարդին դուբլ ձևակերպեց Լյուցերնի դեմ պատասխան խաղում՝ օգնելով իր թիմին անցնել որակավորման հաջորդ փուլ։ Օգոստոսի 18-ին իտալացին գոլի և գոլային փոխանցման հեղինակ դարձավ Եվրոպայի Լիգայի որակավորման փլեյ-օֆֆ փուլի Ցրվենա Զվեզդայի դեմ խաղում։ Օգոստոսի 25-ին Բերարդին գոլ խփեց Ցրվենա Զվեզդայի դեմ պատասխան խաղում՝ օգնելով Սասուոլոյին իր պատմության մեջ առաջին անգամ դուրս գալ Եվրոպայի Լիգայի խմբային փուլ։ 2017 թվականի հունվարի 15-ին նա 2 գոլային փոխանցում տվեց Պալերմոյի դեմ խաղում։ Մայիսի 21-ին իտալացին գոլի և 2 գոլային փոխանցման հեղինակ դարձավ Կալյարիի դեմ խաղում։ 2016-17 մրցաշրջանում Բերարդին անցկացրեց 25 հանդիպում՝ դառնալով 10 գոլի և 11 գոլային փոխանցման հեղինակ։

**2017-18 մրցաշրջան**

2017 թվականի օգոստոսի 24-ին Բերարդին 5 տարով երկարաձգեց իր պայմանագիրը Սասուոլոյի հետ։ Իր առաջին գոլը այս մրցաշրջանում խփեց օգոստոսի 12-ին՝ Իտալիայի գավաթի Սպեցիայի դեմ խաղում։ 2018 թվականի հունվարի 21-ին նա գոլի հեղինակ դարձավ Տորինոյի դեմ խաղում, իսկ հանդիպումն ավարտվեց 1-1 հաշվով։ Փետրվարի 25-ին Բերարդին հեռացվեց խաղադաշտից Լացիոյի դեմ խաղում՝ կարմիր քարտ ստանալով հանդիպման 54-րդ րոպեին։ Մայիսի 12-ին իտալացին գոլ խփեց Ինտեր Միլանի դեմ խաղում՝ օգնելով Սասուոլոյին հաղթել 2-1 հաշվով։ 2017-18 մրցաշրջանում Բերարդին անցկացրեց 33 հանդիպում՝ դառնալով 5 գոլի և 2 գոլային փոխանցման հեղինակ։

**2018-19 մրցաշրջան**

Թեև Ֆիորենտինայի, Ռոմայի և Բարսելոնայի կողմից հետաքրքրությանը, 2018-19 մրցաշրջանում Բերարդին շարունակեց հանդես գալ Սասուոլոյի կազմում։ 2018 թվականի օգոստոսի 12-ին իտալացին 2 գոլի և գոլային փոխանցման հեղինակ դարձավ Տերնանայի դեմ Իտալիայի գավաթի խաղում։ Օգոստոսի 19-ին նա խփեց Ինտեր Միլանի դեմ խաղի միակ գոլը՝ 1-0 հաշվով հաղթանակ պարգևելով իր թիմին։ Սասուոլոյի ավագի թևկապով Բերարդին առաջին անգամ խաղադաշտ դուրս եկավ օգոստոսի 26-ին՝ Կալյարիի դեմ խաղում՝ այս խաղում դառնալով գոլի հեղինակ։

## Միջազգային կարիերա
Բերարդին ներկայացրել է Իտալիան մինչև 19 և մինչև 21 տարեկանների երիտասարդական հավաքականներում։ 2015 թվականին նա Մ21 հավաքականի կազմում մասնակցեց Եվրոպայի առաջնությանը՝ անցկացրած 3 խաղերում դառնալով գոլի և գոլային փոխանցման հեղինակ, իսկ Իտալիան դուրս մնաց խմբային փուլից։ 2017 թվականին Բերարդին կրկին մասնակցեց Եվրոպայի Մ21 առաջնությանը՝ անցկացնելով 3 հանդիպում և գոլի հեղինակ դառնալով Չեխիայի դեմ խաղում։ Իտալիան դուրս մնաց առաջնության կիսաեզրափակչից՝ 3-1 հաշվով պարտվելով Իսպանիային։

2015 թվականի հոկտեմբերին Բերարդին Անտոնիո Կոնտեի կողմից հրավիրվեց Իտալիայի ազգային հավաքական՝ Ադրբեջանի և Նորվեգիայի դեմ խաղերի համար, սակայն չմասնակցեց հավաքին վնասվածքի պատճառով։ Իր դեբյուտը ազգային հավաքականում նշեց 2018 թվականի հունիսի 1-ին՝ թիմի մեկնարկային կազմում խաղադաշտ դուրս գալով Ֆրանսիայի դեմ ընկերական խաղում։

## Կարիերայի վիճակագրություն
### Ակումբային վիճակագրություն
*2018 թվականի սեպտեմբերի 12-ի դրությամբ*

### Միջազգային վիճակագրություն
*2018 թվականի սեպտեմբերի 12-ի դրությամբ*

## Նվաճումներ
### Ակումբային

; Սասուոլո

* Սերիա B․ 2012–13

### Անհատական
* Սերիա B-ի տարվա լավագույն ֆուտբոլիստ․ 2013
* AIAC Leader-ի Մ21 մրցանակ․ 2013–14
* Սերիա A-ի լավագույն գոլային փոխանցումներ տվող․ 2014–15
* Բրավո մրցանակ․ 2015

## Ծանոթագրություններ

## Արտաքին հղումներ
* Բերարդիի պաշտոնական Ինստագրամի էջը
* Բերարդին transfermarkt-ում
* Բերարդին soccerbase.com-ում
* Բերարդին WhoScored.com կայքում
* Բերարդին Սասուոլոյի պաշտոնական կայքում 
* Բերարդին Սերիա A-ի պաշտոնական կայքում 
* Բերարդին ՈՒԵՖԱ-ի պաշտոնական կայքում

Կատեգորիա:Իտալացի ֆուտբոլիստներ
Կատեգորիա:Իտալիայի հավաքականի ֆուտբոլիստներ
Կատեգորիա:Յուվենտուսի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Սասուոլոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ